open-index/open-wikipedia-markdown huggingface dataset:
Alvik tunnelbanestasjon

**Alvik tunnelbanestasjon** er en stasjon på Stockholms tunnelbane i Västerort i bydelen Traneberg, like ved grensen til Alvik.

Stasjonen trafikkeres av T-bane 1 (grønn linje), Nockebybanan og Tvärbanan. Den ligger mellom stasjonene Kristineberg og Stora Mossen. 

Den ble tatt i bruk 26. oktober 1952 da strekningen Hötorget &ndash; Vällingby tunnelbanestasjon ble innviet. Samtidig ble Nockebybanan en tilknytningslinje med bytte direkte over plattform. 

Stasjonen består av to utendørs plattformer. De ytre sporene brukes for tunnelbanen, og de indre for Nockebybanens sporvogner. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Ion Duca

**Ion G. Duca** (født 20. desember 1879 i București i Romania, død 30. desember 1933 i Sinaia) var en rumensk politiker som var statsminister da han ble drept av attentatsmenn sitt hans arbeid mot Jerngarden.

## Liv oog virke
### Bakgrunn
Ion Duca ble juris doktor i Paris i 1902 med avhandlingen *Les sociétés coopératives en Roumanie*. Han var i 1903–1907 administrerende direktør for den rumenske kooperasjonens sentralkasse. 
### Politikk
Duca inntrådte i det rumensked deputertkammer for det liberale parti i 1907 og var 1914–1918 ekklesistatikkminister, 1918–1922 jordbruksminister, 1922–1926 utenriksminister og 1927–1928 innenriksminister under Ionel og Vintilă Brătianu. Som jordbruksminister gjennomførte Duca en stor jordreform. Ved Vintilă Brătianus død i desember 1930 etterfulgte han ham som det liberale partis leder.

Som en del av en gruppe av professorer, fysikere, soldater og andre hjalp han til med å få speiderbevegelsen til Romania.

Utsett til utenriksminister i 1922 støttet han den lille entente.

### Statsminister
I november 1933 ble han utsett til statsminister av kong Carol II. Duca hadde da allerede en tid arbeidet med å motvirke den økende støtte til Jerngarden som ble ledet av Corneliu Zelea Codreanu. Han forbød deres parti som gikk under navnet *Alt for Fedrelandet*, og det som fulgte var en tid med politisk vold mellom regjeringen og Jerngarden. Duca gav ordre om at truende Jerngarde-medlemmer skulle arresteres. Dette første til døden for noen av de arresterte medlemmene i forbindelse med at de ble forhørt av gendarmeri og politi. Tolv Jerngarde-medlemmer skal ha blitt drept. 

Tre tilhengere av organisasjonen som ble sluppet ut av fengsel på denne tid svarte med å skyte Duca åpent på Sinaias jernbanestasjon den 29. desember 1933, og livet stod ikke til å redde. Oppgitt som motiv var at Duca hadde åpnet for økt jødisk innvandring, skjønt han blokkerte for innandring av arumenere til Dobrudja. Mordet på Duca var det første store politiske mord i Romania siden 1862. 

De tre drapsmennene ble dømt til livsvarig strengt straffearbeid. De ble imidlertid senere drept, likesom mange andre ledere i Jerngarden, den 30. november 1938 under transport til Jilavafengselet. 

En minneplakat for Ion Duca ble oppsatt ved jernbanestasjonen i Sinaia der han ble drept.

## Memoarer
Duca skrev memoarer om sine opplevelser som minister under første verdenskrig. Hans sønn, George, redigerte memoarene ved Hooverinstituttet ved Stanford University i 1970- og 1980-årene. 

## Referanser
Gamla stan tunnelbanestasjon

**Gamla stan tunnelbanestasjon** er en stasjon i Stockholms tunnelbane, i bydelen Gamla stan i Stockholms innerstad.

Stasjonen trafikkeres av både T-bane 1 (grønn linje) og T-bane 2 (rød linje) og ligger mellom stasjonene T-Centralen og Slussen. Stasjonen er plassert utendørs og har to plattformer, den vestre for tog nordover og den østre for tog i sørlig retning. Plattformene nås fra en billetthall under sporene og plattformene. Billetthallen nås fra Mälartorget, Munkbroleden eller fra Munkbrohamnen.

Stasjonen ble tegnet av arkitekt Magnus Ahlgren, og ble tatt i bruk 24. november 1957 da banen mellom Slussen og Hötorget ble innviet. Avstanden fra Slussen er 480 meter. Kunstnerisk utsmykning består av middelalderske vevmønstre, *Vädersolsmotiv* og sementmosaikkmønstrede gulv av Göran Dahl, 1998, samt sperringer med vevmønster mellom sporene av Britta Carlström, 1998.

## Bilder

Fil:Centralbron södra del 2011.jpg|Stasjonsbygningen ovenfra i 2011
Fil:Gamla stan C20 070330.JPG|C20 ved Gamla stan i 2007
Fil:Gamla stan Metro station IM2526 C.JPG|Perrongen i 2008
Fil:Gamla stan tunnelbana terrazzo 070330.JPG|Kunstnerisk utsmykning med vevmotiv 2007
Fil:Gamla stan, tunnelbanenedgång.jpg|Nedgangen fra Munkbrohamnen i 2015


## Referanser


## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Olav Dalgard

**Olav Dalgard**, (født **Olaf Hanssen**, 1898–1980) var en norsk filmregissør, nynorskforkjemper og litteraturhistoriker.

Dalgard vokste opp i Oppdal, dit familien flyttet da han var tre år gammel. Han tok magistergraden i litteratur og kunsthistorie ved Universitetet i Oslo i 1929. I studietiden var han en periode formann i Studentmållaget i Oslo og aktiv i Mot Dag-bevegelsen.

Dalgard arbeidet som litteraturkritiker i *[[Dagbladet]]* og *[[Dagsavisen|Arbeiderbladet]]*. Fra 1931 var han dramaturg og instruktør ved Det Norske Teateret. Han studerte film i Sovjetunionen, og produserte i 1930-årene flere filmer med sosialistisk budskap. Dalgard var også aktiv i Arbeiderpartiets kulturvirksomhet.

Under andre verdenskrig ble Dalgard i 1942 arrestert av de tyske okkupantene og sendt til konsentrasjonsleiren Sachsenhausen.

Etter krigen skrev Dalgard blant annet den norske teaterhistorien, *Teateret frå Aiskylos til Ibsen* (1948) og teoretiske arbeider om film. Han var delaktig i opprettelsen av Norsk filminstitutt.

Dalgard var medlem av Statens filmråd, formann i Norsk litteraturkritikerlag 1953&ndash;55 og president i Human-Etisk Forbund 1965&ndash;77.

I 1961 ble Dalgard Statsstipendiat. For sitt arbeide mottok han i 1978 Norsk kulturråds ærespris. Han har gitt navn til Dalgards kritikarpris som utdeles årlig av Norsk kritikerlag til en kritiker innen litteratur, film eller teater.

## Verker
;Bøker
* *Frøydis Haavardsholm* &ndash; (1930)
* *Sosialt teater* &ndash; sakproasa (1933)
* *Vi bygger fabrikken* &ndash; talekor (1934)
* *I kamp og fest - Nordisk arbeiderlyrikk i utvalg* &ndash; lyrikk (1936)
* *Gjennom mørkret. Dikt frå fangelægret* &ndash; lyrikk (1945)
* *Teateret frå Aiskylos til Ibsen* &ndash; sakprosa (1948)
* *Filmskuespillet* &ndash; sakprosa (1951)
* *Teateret i det 20. hundreåret* &ndash; sakprosa (1955)
* *Lars Tvinde* &ndash; biografi over Lars Tvinde (1966)
* *Inge Krokann* &ndash; biografi over Inge Krokann (1970)
* *Europeisk drama frå antikken til realismen* &ndash; sakprosa (1972)
* *Samtid 1. Politikk, kunstliv og kulturkamp i mellomkrigstida* &ndash; selvbiografi (1973)
* *Samtid 2. Krig og etterkrigsproblem* &ndash; selvbiografi (1978)
* *Kunst og kunstnarar frå Oppdal i gammal og ny tid* &ndash; sakprosa (1979)

;Filmer
* *[[Samhold må til]]* (1935)
* *[[Vi bygger landet (film)|Vi bygger landet]]* (1936)
* *[[By og land hand i hand]]* (1937)
* *[[Det drønner gjennom dalen]]* (1938)
* *[[Lenkene brytes]]* (1938)
* *[[Gryr i Norden]]* (1939)
* *[[Om kjærlighet synger de]]* (1946)
* *[[Vi vil leve]]* (1946)

## Priser
* Norsk kulturråds ærespris 1978
* Språklig samlings litteraturpris 1979

## Referanser


## Eksterne lenker
* 
* Arbeiderbevegelsens arkiv og bibliotek: Olav Dalgard
* Norsk filmklubbforbund: Omtale av Dalgards film ''Det drønner gjennom dalen''
* Jan Olav Gatland (2013): *Olav Dalgard. Ein biografi.* Oslo: Samlaget. ISBN 978-82-521-7873-9.
Habibi

**Habibi** er et arabisk ord for «min elskede» (om menn), fra adjektivet habib «elskede» eller «avholdt». Det er også vanlig brukt for «kjære», «elskede» eller «venn». Hunkjønnsformen er *habibti*.

Mange ting har blitt kalt Habibi, her er en liste:

* Mennesker med etternavn Habibi
** Tidligere visepresident i Iran Hassan Habibi
** Professor Hamid R. Habibi, Department of Biological Sciences, University of Calgary, Calgary, Canada 
** Jafar Habibi, University of Trier, Trier, Germany 
** Hashem Habibi, Sharif University of Technology 
** Mehran Habibi, Ohio State University 
** Shawn Habibi, The Trusted Traveler online at
* Et magasin ved navn *Habibi*, på nett https://web.archive.org/web/20061119123514/http://www.habibimagazine.com/
* Filmer
** Emile Habibi – Niszarty B'Haifa (1997) ("Emile Habibi: I Stayed in Haifa")
** Shouf shouf habibi! (2004) 
** Inta habibi (1957)
** Ana wa habibi (1953)
** Ghaltet habibi (1958)
** Kholkhal habibi (1960) 
** Farid Habibi (1984) 
** Ya habibi (1960) 
** Oncle Zizou habibi (1977) 
** Habibi el asmar (1958) 
** Habibi, amor mío (1981) 
** Watani habibi (1964) 
** Habibi katir (1951) 
** Angham habibi (1959) 
** Shebbak habibi (1951) 
** Anjum Habibi (2003) 
* Sanger
** Firefox AK inkluderte en cover-versjon av låta Habibi på hennes album "Madame! Madame!", 2006, Sverige 
** Habibi av Ricky Rich og ARAM Mafia, 2017
** Jeff Martin, tidligere frontfigur for The Tea Party, første solo-single "The World is Calling You", 2006, Canada
** Wa Habibi, fra Ayre av klassisk-komponisten Osvaldo Golijov 
** Habibi by System 7 fra albumet System 7 (1991)
* Forskjellige restauranter og utesteder
** Café Habibi, Storgata 14, Oslo, Norge
** Café Habibi, 229 Brighton Ave., Allston, MA, USA 
** Habibi Lounge, 114 E 1st Street, New York, NY, USA 
** Habibi Restaurant, 116 Wellington St., Central, Hongkong 
** Habibi Cafe, 112-114 Wellington St., Central, Hongkong 
** Habibi Ana, Rozenstraat 14, Amsterdam, Nederland
** Habibi's, 1128 W. Broadway, Vancouver, BC Canada 
** Ya Habibi, Köln, Tyskland

En bok av Naomi Shihab Nye har tittelen «Habibi», utgitt i 2001: Bt Bound; ISBN 0-613-18312-6

## Eksterne lenker
* Ordbokdefinisjon
* Et google-søk som illustrerer de forskjellige anvendelsene
Alv Schiefloe

**Alv Andreassen Schiefloe** (født 18. november 1873 i Steinkjer, død 6. september 1951) var en norsk typograf, journalist og lokalpolitiker, men mest kjent som en av de beste trønderske revy- og tekstforfattere, som blant annet var tilknyttet Lysthuset Hjorten i Trondheim.

Han begynte som trykkerlærling i avisen *[[Dagsposten]]* og da læretida var over fortsatte han som typograf først i *Dagsposten*, og siden i *[[Adresseavisen]]*. I 1899 startet han et eget trykkeri sammen med Johan M. Halseth og de begynte å utgi en avis de kalte *[[Ny Tid (1899–1947)|Ny Tid]]* hvor Schiefloe var journalist. 

Han var knyttet til arbeiderbevegelsen og  satt både i formannskapet og bystyret som representant for Arbeiderpartiet. Hans yngre bror Olav Scheflo skrev en revy til arbeiderforeningen i 1908 og samtidig debuterte Alf Schiefloe med revyen Spissburkompaniet på Hjorten. Olav ofret seg senere for politikken, blant annet som stortingsrepresentant, men Alf kom til å bli Hjortens viktigste revyforfatter i en menneskealder.

Den kjente revykongen Ernst Rolf hadde sin debut på Hjorten i 1910 i rollen *Calle Knap*, som Schiefloe hadde skrevet spesielt for ham.

Mange av Schiefloes revyviser ble landeplager og mange av dem er havnet i gruppa «Folkeviser». Veien Alv Schiefloes veg på Jakobsli ble oppkalt etter ham i 1967.

**Noen av hans mest kjente viser:** 
* «Maren i Myra»
* «Høle op' i Flå»
* «Litt skabelseshistorie»
* «Middel mot kolde føtter»
* «Frierie hans Ola Husmann»
* «Gamle Marit»
* «Da Lars vilde gifte seg»
: Et utvalg av visene hans finnes i: Valseth og Schiefloe, *Hjorten (Trondhjems tivoli), Revyviser gjennom 40 år*, Trondhjem 1945

## Referanser


## Eksterne lenker

* Omtale i MIC
Henning flyplass

**Henning flyplass** (også kalt **Nedre Langli flyplass**) er en flyplass som ligger ved gården Nedre Langli, rundt tre kilometer sør for grenda Henning, og rundt 15 kilometer sørøst for Steinkjer sentrum i Steinkjer kommune i Trøndelag fylke.

## Eksterne lenker
* Henning på norskeflyplasser.no
T-Centralen

**T-centralen** er den største og mest trafikkerte stasjonen i Stockholms tunnelbane. Den ligger i bydelen Norrmalm i Stockholms innerstad, i direkte tilknytning til Stockholms centralstation.

Navnet er unikt i den forstand at stasjonen er «oppkalt etter seg selv». Den første tiden bar stasjonen navet Centralen, men allerede 27. januar 1958 ble det tilføyd en «T» for å unngå sammenblanding med Stockholms centralstation. Den består egentlig av to sammenbygde stasjoner. 

T-centralen er den eneste av Stockholms tunnelbanestasjoner der alle tunnelbanelinjer stopper.

## Stasjonen for T-bane 1 og 2
Stasjonen åpnet 24. november 1957 da strekningen Slussen &ndash; Hötorget ble tatt i bruk. Her passerer T-bane 1 (grønn linje) mellom Gamla stan og Hötoget, samt T-bane 2 (rød linje) mellom Gamla stan og Östermalmstorg. 

Denne delen av stasjonen har to plattformer i to ulike plan. Det øvre planet ligger 8,5 meter under bakken, og trafikkeres av bane 1 nordover og bane 2 i sørlig retning. Det nedre planet ligger 14 meter under bakken og trafikkeres av bane 1 sørover og bane 2 nordover.

## Stasjon for T-bane 3
Denne delen av stasjonen åpnet 31. august 1975. Den ligger ca. 500 meter fra Kungsträdgården. Her passerer T-bane 3 (blå linje) mellom Kungsträdgården og Rådhuset. Plattformen er 26-32 meter under bakken.

Under T-Centralen bygges nå en ny stasjon for lokaltog planlagt å åpne i 2018.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Alappmoen flyplass

**Alappmoen flyplass** (også skrevet **Alapmoen**) var en flyplass på Alappmoen i Målselv kommune i Troms fylke. Flyplassen lå mellom Bardufoss (20&ndash;25&nbsp;km unna) og Skjold (12&ndash;13&nbsp;km unna).
Sarepta

**Sarepta** var i oldtiden en fønikisk kystby i nærheten av Tyrus og Sidon i dagens Libanon. Byen har gitt opphav til uttrykket Sareptas krukke. Dette er et uttrykk som også Jesus refererer til i sin tale i Lukasevangeliet 4, 26 hvor han proklamerer sin oppgave i verden.

I den gamle byen ble det foretatt omfattende arkeologiske utgravinger i årene 1969 til 1974. James B. Pritchard, som stod for utgravingene, har fortalt om disse i boken *Recovering Sarepta, A Phoenician City: Excavations at Sarafand, Lebanon, 1969-1974: * (1976) 

Byen er i dag kjent som Khirbet Sarfend på stranda mellom Tyrus og Sidon. Ruinene viser at den strakte seg over 1&nbsp;800 meter langs stranda. 

## Eksterne lenker
* Om Sarepta i Catholic Encyclopedia
Cotton Club

**Cotton Club** var en amerikansk jazzklubb i Harlem på Manhattan i New York City, på hjørnet 142de gate/Lenox Aveny. 

Den opprinnelige **Club De Lux** ble åpnet 1920 av bokseren Jack Johnson, og solgt til Owney Madden i 1923. Den fikk da navnet *Cotton Club*, et interiør inspirert av bomullsplantasjer, samt kelnere og dansere av afrikansk opphav. Kun hvite gjester fikk inngang til «jungelrevyene». 

Kjente orkestre her var Fletcher Henderson (åpningen), Duke Ellington (1927–31) og Cab Calloway (1931–34) og Jimmie Lunceford (1934–36). Ukentlig kringkasting over USA gjorde klubben meget kjent.

Etter raseopptøyer i bydelen (1936), opererte klubben på Broadway (48de gate), inntil den ble nedlagt 1940.

Klubben ble gjenåpnet i 1978. En rekke verdenskjente jazzartister fikk sine første hits på Cotton Club, f.eks. Ethel Waters med *Stormy weather* (1933). Ellers nevnes Lena Horne og Adelaide Hall.

Klubblivet er dramatisert i filmen *Cotton Club* av Francis Ford Coppola (1984). En rekke jazzklubber verden over har antatt navnet *Cotton Club*.

## Eksterne lenker
* 
* nyc-architecture.com viser historikk i bilder
Arsen av Serbia

**Arsen, prins av Serbia** (født 16. april 1859, død 19. oktober 1938) var sønn av Aleksandar, prins av Serbia og Persida Nenadović og yngre bror av Petar I av Jugoslavia. Han giftet seg med Aurora, prinsesse av de San Donato, fra Demidovfamilien i 1892. De skilte seg i 1896, men de rakk å få en sønn sammen, Pavle. Han døde i Paris 1938.

## Referanser
Sareptas krukke

**Sareptas krukke** er et uttrykk som i dagligtalen benyttes som et bilde på utømmelige kilder. Dersom man for eksempel hevder at «Norges statsfinanser fremstår som en Sareptas krukke», så omtaler man egentlig statens rikdom som uendelig stor.

Metaforen har sitt opphav fra *[[Første Kongebok]]*, i Det gamle testamente, i Bibelen. Her står det skrevet om profeten Elia som bodde hos en enke i landsbyen Sarepta, en enke hvis melkrukke og oljekrus aldri ble tomme. I *1 Kong 17,14* står det: «*For så sier Herren, Israels Gud: Melkrukken skal ikke bli tom, og det skal ikke mangle olje i muggen til den dagen kommer da Herren sender regn over jorden.*».

## Eksterne lenker

* Bibelen på norsk, søkbar
Himmelen (forestilling)

**Himmelen** er en forestilling om menneskets tilstand etter jordelivet som forekommer på varierende måter innen en rekke religioner og filosofiske systemer. De som tror på himmelrikets eksistens anser det gjerne slik at det er dit de gode menneskene kommer når jordelivet er over. Og innen noen religioner eller filosofier tror man at onde mennesker kommer til Helvete.

Noen har hevdet at det fins ulike nivåer i himmelen, og noen ganger også i helvete. Dette ble beskrevet av Dante i verket *[[Den guddommelige komedie]]*. Himmelen forestilles som ett sted over jorden.

## Se også
* Paradis

## Eksterne lenker
*
Gunnar Aase

**Gunnar Aase** (født 1971) er en norsk tidligere fotballspiller som spilte høyre-ving for .

Gunnar Aase spilte for  fram til han 13 år gammel meldte overgang til Ulf-Sandnes. 16 år gammel spilte han for A-laget, som da spilte i tredje divisjon. Foran 1990-sesongen valgte Aase å signere for Viking fremfor Rosenborg og Lillestrøm.

Aase slet mye med skader, men fikk likevel 383 kamper for Viking. Han har spilt tre  og 46 landskamper i aldersbestemte lag. I 1991 ble han seriemester med Viking. Han la opp som spiller da han var 29 år gammel.

## Meritter
 Seriemester med Viking i 1991

## Referanser


## Eksterne lenker
* 
* Profil hos Viking FK
Arne Blix

**Arne Blix** (født 1954) er en norsk pressemann.

Han vokste opp i Lyngen, Nesseby og Tromsøysund, der faren, Erik Schytte Blix, var sogneprest.

Han er cand.jur. fra Universitetet i Oslo fra 1986. Han spesialiserte seg i arbeidsrett.

Blix begynte som journalist i *[[Bladet Tromsø]]* i 1976 og i *[[VG]]* i 1978. I 1985 ble han ansatt i *[[Adresseavisen]]* i Trondheim, der han etter hvert ble redaksjonssjef, utviklingsredaktør og nyhetsredaktør. Han ledet i sin tid arbeidet med omleggingen av *Adresseavisen* fra fullformat til tabloidformat. Fra 2006 til 2015 var han avisens sjefredaktør.

Blix var styreleder i Norsk Presseforbund fra 2011 til 2014 og nestleder i Norsk Redaktørforening fra 2011 til 2015.

Han har skrevet en lærebok i journalistikk og var amanuensis i journalistikk ved Høgskolen i Bodø fra 1987 til 1989.

## Referanser
Ingvald Svinsaas

**Ingvald Svinsaas** (1912–1990) var en norsk forfatter, mest kjent for sine bøker fra gruveindustrien i ei trøndersk bygd som minner om oppvekstbygda Løkken Verk. 

Svinsaas debuterte i *[[Arbeidermagasinet]]* i 1946, som så mange av sin generasjons arbeiderklasse-forfattere. Hans debuttrilogi *I skyggen av et tårn* (1949), *Fem år* (1950) og *Etter slagene* (1954) var selvbiografisk, og inneholder en klassebevisst kritikk av samfunnsforholdene i bygdesamfunnet i årene før og under krigen.  

Som barnebokforfatter debuterte han i 1953 med *På skatteleting i sagadalen*. Her har han arbeidet mest med dyre-bøker i tradisjonen etter Mikkjel Fønhus og Haakon Lie. Han har hatt størst suksess med *Tom i villmarka* (1955), om en katts overvintring på setra og dens kamp for å overleve i naturen. Han fikk Kirke- og undervisningsdepartementets pris for *Tom i villmarka*, og skrev teksten til *Laksen glad* som Sigrun Sæbø Kapsberger vant Kulturdepartementets billedbokpris for i 1973. 

Svinsaas mottok Sør-Trøndelag fylkes kulturpris i 1978, og Meldal kommunes kulturpris i 1982.

## Bibliografi
* *I skyggen av et tårn*, 1949, Tiden
* *Fem år*, 1950, Tiden
* *Skrømt i vårnatta*, 1951, Tiden
* *På skatteleting i sagadalen*, 1953	
* *Etter slagene*, 1954, Tiden
* *Tom i villmarka*, 1955, Damm
* *Martin ekorn flytter til folk*, 1957, Damm	
* *Gaupe i fjellet*, 1957, Tiden
* *Gullregnen*, 1965, Tiden
* *Trollsplint*, 1966, Tiden
* *Markaslått*, 1967, Tiden
* *Under raslende løv*, 1970, Rune
* *Folk og tider*, 1971, Tiden
* *Attersyn*, 1972, Tiden
* *Markadalsfolk*, 1973, Tiden
* *Laksen Glad*, 1973, Tiden
* *Folldalen. Sagn og stubber fra Trollheimen*, 1974, Tiden
* *Ørnen Adler*, 1975, Snøfugl
* *Gammeltida*, 1975, Tiden
* *Folk ved ei gruve*, 1976, Tiden
* *Hat*, 1976, Snøfugl
* *Lek og drama i fjelldalen*, 1976, Snøfugl
* *Svunne tider*, 1977, Tiden
* *Mari*, 1977, Snøfugl
* *Felespill og felespillere i Meldal*, 1977	
* *Du må sjå om oss*, 1978, Tiden
* *Evens fantastiske liv og opplevelser*, 1979, Snøfugl – under pseudonymet Hermann von Lügenhals
* *Proprietæren*, 1980, Tiden
* *Med seierslue*, 1981, Tiden
* *I grenseland*, 1982, Snøfugl
* *Heimkomsten*, 1989, Falken forlag

## Referanser


## Litteratur
* Haugen, Jorulf. «I de arbeidsløses hær. Ingvald Svinsaas og trilogien om Oluf». I: *Norsk Litterær Årbok*, 1977 
* Skei, Hans H.  «To gløymde trilogiar. Olav Berkaak (Snø og eld, Det ædle malm, November) og Ingvald Svinsaas (I skyggen av et tårn, Fem år, Etter slagene).» I boka: *Vegen til bøkene. Artiklar om norsk litteratur * Aschehoug, 1994 

## Eksterne lenker
* 
*  Meldal bibliotek «Utstillinga "Ingvald Svinsaas - 100 år"»
Emmanuel Eboué

**Emmanuel Eboué** (født 4. juni 1983 i Abidjan, Elfenbenskysten) er en ivoriansk tidligere fotballspiller som bl.a. spilte for Arsenal og landslaget til . Han var i utgangspunktet høyreback, men etter at Arsenal hentet Bacary Sagna sommeren 2007, ble han flyttet opp på høyrevingen.

## ASEC Mimosas til KSK Beveren
Som mange andre ivorianske talenter ble Emmanuel tatt inn på Mimosa-Akademiet i Abidjan, et av verdens største fotballakademier. Eboué ble da oppdaget av KSK Beveren fra Belgia, som hentet ham september 2002. Han spilte tre år i Beveren, sammen med flere andre landsmenn.

## Arsenal
Den 1. januar 2005 kjøpte Arsenal, som allerede hadde ivorianeren Kolo Touré i stallen, Eboué for £1.54 mill. (Mimosa-Akademiet er ledet av franskmannen Jean-Marc Guillou, en nær venn av Arsenalmanager Arsene Wenger.) Emmanuel underskrev en fireårskontrakt. Debuten hans kom i FA Cup kampen mot Stoke, bare noen få dager etter at han signerte. Tross kamper i cupene, fikk han bare et innhopp i Premier League den sesongen.

Sesongen etter begynte han mer og mer å tilpasse seg, og da førstevalget Lauren ble langtidsskadd var det naturlig at han tok over på høyrebacken. Hans første mål kom mot Sunderland i Ligacupen 25. oktober, og flere og flere begynte å få øynene opp for dette stortalentet. Han storspilte i 2005/2006-sesongen for Arsenal, spesielt i Mesterligaen, der de tok seg til finalen, og gjennomførte 10 kamper uten å slippe inn mål. Storspillet for Londonklubben fortsatte i neste sesong, og i september 2006 ble han kåret til Månedens spiller i Arsenal. I januar 2007 ble Lauren solgt til Southampton FC.

## Galatasaray
På starten av 2011/12-sesongen mistet Eboué sitt draktnummer til fordel for Arsenals nye signering Gervinho, som indikerte at Eboués fremtid i klubben var høyst usikker. Den 16. august 2011 fullførte han overgangen til den tyrkiske toppklubben Galatasaray.

## Elfenbenskysten
Eboué spiller fast på høyrebacken på . Hans landslagsdebut var 5. september 2004 mot  (vant 5&ndash;0). Han spilte finalen i Afrikamesterskapet i 2006 mot . Egypt vant på straffesparkkonkurranse, hvor bare Eboué og lagkamerat Kolo Toure satte straffene for Elfenbenskysten.

Han var også med å spille når Elfenbenskysten spilte sitt første Verdensmesterskap i Tyskland.
I VM spilte han alle kampene, og fikk et gult kort. Elfenbenskysten gikk ikke videre fra gruppespillet, etter at de tapte 1&ndash;2 for både  og , men vant 3&ndash;2 mot .

I desember 2017 gjorde han det kjent at han hadde trukket seg tilbake fra fotballen på grunn av sykdom, og at han hadde mistet alle sine penger på grunn av feilinvesteringer og en dyr skilsmisse.

## Referanser

## Eksterne lenker
*
Estimert tidspunkt for ankomst

**Estimert tidspunkt for ankomst** (engelsk: *estimated time of arrival*, **ETA**) er et estimat på tidspunkt når noe skal ankomme et gitt sted (eksempelvis en pakke, skip, kjøretøy, fly, person, nødtjeneste).

ETA forteller dato og klokkeslettet man vil ankomme et mål dersom man fortsetter med samme hastighet. Jamfør ATA, *actual time of arrival* for transportnæringen er dette en opplysning som gjør at viderefrakt av gods fra ankomsthavn kan planlegges. I moderne skipsfart blir estimert tid for ankomst sendt ut fra fartøyets AIS hvert 6 minutt. Estimert tid for ankomst fra AIS er også fritt tilgjengelige data og publiseres i offentlige databaser som det norske kystverkets Kystinfo. 

## ETE
**ETE** er en forkortelse for *estimated time enroute*, på norsk oversatt med **estimert tid underveis**.

## Se også
* Tidsstempel
* Global Positioning System
* Navigasjon

## Referanser




## Eksterne lenker
* Sanntid AIS-kart fra kystverket.no
Erik Nevland

**Erik Nevland** (født 1977) er en norsk fotballeder og tidligere fotballspiller som er sportssjef for .

Han spilte sist for  som angrepsspiller og la opp som fotballspiller 1. januar 2013.

Nevland fikk i ung alder (1997) prøve seg i Manchester United. Han spilte bare to kamper i United og ble mot sin vilje leid ut til IFK Göteborg. Deretter kom han tilbake til gamleklubben Viking. Nevland var svært delaktig i Vikings seier i cupfinalen i 2001 og i kampen mellom Viking-Chelsea 3. oktober 2002, i UEFA-cupen da Viking vant 4-2 hjemme og dermed totalt 5-4 sammenlagt og slo ut storklubben. 

I 2008 ble han kjøpt til den engelske klubben Fulham, etter å ha hatt suksess i nederlandske FC Groningen. I Fulham spiller han sammen sin gamle klubbkamerat fra Viking – Brede Hangeland. De to ble hentet til klubben av Roy Hodgson, som også hadde trent dem i Viking. De to nordmennene var viktige bidragsytere da Fulham såvidt berget plassen i Premier League våren 2008.

Nevland debuterte for  i juni 2001 mot Belarus. Han har i tillegg 22 U21-kamper, 3 U20-kamper og 2 B-landskamper. Det skulle gå mer enn fem år før han fikk sin neste landskamp. Etter suksess i FC Groningen fikk han spille to landskamper vinteren 2006/07. Etter overgangen til Fulham, ble han igjen aktuell for landslagsspill våren 2008.

Nevland skrev under en kontrakt med Viking som gjorde ham til Viking-spiller fra og med 1. juli 2010 og ut sesongen 2012. Hans siste kamp for Viking var mot Vålerenga den 18. november 2012. Viking vant kampen 2-1. Nevlands 327 kamper som vikingspiller fører ham opp på en delt 22.-plass blant spillerne med flest opptredener for Viking. I løpet av Viking-karrieren scoret Nevland 139 mål og dermed innehar han 7.-plass på den historiske toppscorerlisten i klubben. Nevland er barnebarnet til den tidligere Vikingspilleren, Kåre Bjørnsen.

## Referanser


## Eksterne lenker
*
Irn-Bru

**IRN-BRU** er en fruktholdig brusdrikk med skarp oransje farge. Brusen ble lansert i 1901 i Skottland.

Merket IRN-BRU eies av AGBarr p.l.c fra Glasgow og blir sett på som et nasjonalt ikon i Skottland, der den er et av de mest solgte dagligvareproduktene i landet. I Skottland selges det mer av IRN-BRU enn Coca-Cola og Pepsi. En av to husholdninger i Skottland kjøper IRN-BRU hver dag.

Under juletidene drikkes det over 2,5 millioner bokser IRN-BRU i Skottland. Én av ti skotter drikker mellom ti og hundre bokser i løpet av julen.

Navnet IRN-BRU er en avledning av Iron-Brew, som fabrikanten i to omganger ikke fikk bruke. Først fordi det ikke egentlig er et brygg, men en leskedrikk, og dernest at den ikke inneholder jern (iron).

IRN-BRU er tilgjengelig i enkelte norske matbutikker gjennom leverandøren Gourmet Import/CF Foods (på 0,33L boks).

## Historie
IRN-BRU var fra 2015 til 2020 Skottlands mest solgte dagligvareprodukt. I 2020 ble meieriprodukter fra Graham’s The Family Dairy solgt mer enn IRN-BRU.

Brusen har hatt stor vekst i England og Storbritannia og finnes i Australia, Russland, Polen, USA. I tillegg ble den forsøkt lansert i Norge i mai 2008. I lanseringsforsøket ble det av en useriøs tredjepart fremhandlet en sponsoravtale med Mjøndalen IF. Sponsoravtalen var verdt opp mot 500 000 kroner, og Mjøndalen IF spilte med IRN-BRU logoen på ryggen igjennom sesongen 2009. IRN-BRU kjente aldri til sponsoravtalen, men har uttalt en beklagelse til Mjøndalen IF. Det ble for dyrt for IRN-BRU å etablere seg på det Skandinaviske markedet, og Scandinavian Distribution Services AS er slått konkurs.

IRN-BRU er fra 2015 hovedsponsor for Scottish Football League.

## Referanser


## Eksterne lenker
* 
*  AGBarrs hjemmeside
The Legend of Zelda: The Minish Cap

***The Legend of Zelda: The Minish Cap*** er et Gullstikka-belønnet action-eventyrspill i *[[The Legend of Zelda]]*-serien utviklet av Flagship og utgitt av Nintendo til Game Boy Advance i 2004.

## Handling
Link må nok en gang dra ut å redde Prinsesse Zelda fra fienden. I denne delen må han redde henne fra en fiende som heter Vaati. Vaati forsteiner Zelda og Link blir kastet ut i eventyret igjen. Han må dra ut i den sagnomsuste Minish-skogen hvor han møter en hatt med en mystisk fortid.
## Referanser

## Eksterne lenker
*
Gluon

**Gluon** er den kraftbærende partikkelen i teorien om fargekraft, kjent som kvantekromodynamikken. Gluonene binder sammen kvarker til hadroner, som protoner, nøytroner og π-meson. Gluonet er elektrisk nøytralt, har spinn 1 og er masseløst.

I kvantkromodynamikken vekselvirker kvarker ved å sende ut og absorbere gluoner. All sterk vekselvirke skjer mellom partikler med en type av lading som kalles fargeladning, som beskrevet av den ikke-abelske gruppen SU(3). Det finnes åtte ulike ladningstilstander for et gluon.

Siden et gluon selv har fargeladning betyr det at de kan vekselvirke med hverandre. Dette fører til fenomen som asymptotisk frihet og fargeinnslutning.

Gluonet ble første gang påvist i 1979 ved et eksperiment i den tyske akseleratoren PETRA i Hamburg. Eksperimentet var en såkalt tre-jet-hendelse, der en kollisjon av et elektron og et positron skapte en kvark, en antikvark og et gluon.

## Kilder
*Fysikknett
*CERN
Liste over byer i Guinea-Bissau

Dette er en **liste over byer i Guinea-Bissau**.

Det største byområde i Guinea-Bissau er Bissau. Området har 466&nbsp;504 innbyggere (1. januar 2005). Dermed bor omkring en tredjedel av landets befolkning i hovedstadsregionen.

I tabellen er byer med mer enn 1&nbsp;000 innbyggere tatt med. Antallet ved folketellingen 16. april 1979 samt et beregnet folketall 1. januar 2005 er oppgitt. Folketallet omfatter byene uten forsteder. Tabellen er sortert etter folketall i 2005.
Med unntak av Bissau er regionene byene ligger i oppgitt.
  

## Eksterne lenker
* Instituto Nacional de Estatística eCensos 
*  (engelsk, tysk, fransk og spansk)
* Befolkningstall fra http://www.citypopulation.de/GuineaBissau.html (engelsk og tysk)
Jan Oskar Engene

**Jan Oskar Engene** (født 8. august 1966 i Ålesund) er en norsk statsviter som jobber som førsteamanuensis ved Institutt for sammenliknende politikk ved Universitetet i Bergen. Engene er særlig kjent for sine arbeider om terrorisme. Hovedfagsoppgaven hans fra 1993 het *Terrorisme i Vest-Europa 1950-1990: Vold, legitimitet og stat*. I noe omskrevet form ble denne gitt ut under tittelen *Europeisk terrorisme – vold, stat og legitimitet* på TANO i 1994. Terrorisme var også tema for doktoravhandlingen fra 1998, *Patterns of terrorism in Western Europe*.

Ved siden av studiene av terrorisme har Engene også skrevet flere artikler om vitenskapsfilosofen Karl Popper. Jan Oskar Engene er også en av Norges fremste forskere i faget vexillologi. Han var fra 2000 redaktør for tidsskriftet Nordisk Flaggkontakt, utgitt av Nordisk Flaggselskap til siste nummer 53 ble trykt høsten 2011. Engene var selv en av de fremste bidragsyter til tidsskriftet.

## Bibliografi
* *Europeisk terrorisme: Vold, stat og legitimitet*, TANO 1994
* *Terrorism in Western Europe: Explaining the Trends since 1950*, Edward Elgar 2004
* med Iselin Nordenhaug: *Norge i kamp mot terrorisme*, Universitetsforlaget, 2008

## Referanser


## Eksterne lenker

* Jan Oskar Engenes hjemmeside ved Institutt for sammenlignende politikk
* Terrorism in Western Europe: Events Data (TWEED)
Morgan County (Vest-Virginia)

**Morgan County** er et fylke i den amerikanske delstaten Vest-Virginia. Det ligger nordøst i staten og grenser mot Berkeley County i øst og mot Hampshire County i sørvest. Det har også grense mot delstatene Maryland i nord og Virginia i sørøat.

Morgan Countys totale areal er 593 km² hvorav 2 km² er vann. I 2000 hadde fylket 14&nbsp;943 innbyggere og administrasjonssenteret ligger i Berkeley Springs.

Fylket ble grunnlagt i 1820 av land fra fylkene Hampshire og Berkeley County og er oppkalt etter general Daniel Morgan som deltok i den amerikanske uavhengighetskrigen.
## Eksterne lenker
*
Fylkesvei 6512

**Fylkesvei 6512 (Fv6512)** går mellom Lund og Tjønnan i Rennebu kommune.

Veien går langs vestsiden av Orkla parallelt med fylkesvei 700 som går på østsiden.

Før Trøndelag fylke ble opprettet 1. januar 2018 hadde veien betegnelsen Fylkesvei 510 (Sør-Trøndelag).

## Kommuner og knutepunkter

 

## Eksterne lenker
* Vegvesenets vegkart 
* 
*
Aleksej Sjirov

**Aleksej Sjirov** (født 4. juli 1972 i Riga, Latvia) er stormester i sjakk og som tidligere spilte for Spania. Han har per september 2009 en FIDE-rating på 2730, noe som tilsvarer 18.-plass i verden.

Han ble verdensmester for spillere under 16 år i 1988 og stormester i 1992. Han har vunnet et større antall internasjonale turneringer: Biel 1991, Madrid 1997 (delt 1.-plass med Veselin Topalov), *Ter Apel* 1997, Monte Carlo 1998, *Mérida* 2000, to ganger vinner av Paul Keres *Memorial International Chess Tournament* i Tallinn, Estland, med seire i 2004 og 2005. I 1998 beseiret han Vladimir Kramnik i en 10-spills kamp som var mest å velge en utfordrer til verdensmester Garry Kasparov. Dette stoppet av finansielle årsaker.

I 1994 giftet Sjirov seg med argentinske Verónica Álvarez, og flyttet til Tarragona og ble spansk statsborger. Selv om han fortsatt spiller for Spania, bor han nå i igjen i Latvia, gift med litauiske IM og WGM Viktorija Čmilytė. Han valgte å bytte tilbake til Latvisk statsborgerskap i forkant av en Lynsjakkmatch mot Aleksandr Morozevitsj i oktober 2011.

I mai 2009 vant han M-Tel Masters i Sofia, Bulgaria, foran Magnus Carlsen og Veselin Topalov.

Sjirov er kjent for sin angrepssjakk og kompliserte stillinger, en stil som gjør at han sammenliknes med sin landsmann og tidligere verdensmester Mikhail Tal. Sjirov har skrevet to bøker om sine beste partier.

## Referanser


## Eksterne lenker
* 
* Aleksej Sjirov Last ned 976 partier i pgn-format.
Vest-Florida

**Vest-Florida** var en region på den nordlige kysten av Mexicogulfen som opplevde flere grense-endringer og som skiftet eier flere ganger i sin historie. Deler av territoriet ble holdt til forskjellige tider av Frankrike, Spania, Storbritannia og USA, i tillegg til de kortvarige Republikken Vest-Florida og Amerikas konfødererte stater. 

Til slutt tok USA kontroll over hele regionen som nå utgjør deler av statene Louisiana, Mississippi, Alabama og Florida.
Holen kraftverk

**Holen kraftverk**  er et  vannkraftverk ved Botsvatn i Bykle kommune i Agder.

Det består av 
* Holen I-II kraftverk 
* Holen III kraftverk
Tilfeldig sex

**Tilfeldig sex**, eller «engangsgreie», også på engelsk kalt «one-night stand» er seksuell samkvem, for eksempel samleie, med mer eller mindre fremmede mennesker utenfor fast forhold, som ikke er basert på kjærlighet, ønske om reproduksjon og der det som oftest ikke foreligger noen intensjoner om å starte et varig forhold. Hensikten og motivene for tilfeldig sex kan være mange og sammensatte, blant annet nytelse, spenning, avveksling, selvbekreftelse og/eller tilfredsstillelse av seksuelle behov. Det er svært individuelle synspunkter knyttet til denne formen for sex.

På svensk kalles det for «engångsligg». I undersøkelsen *Sex i Sverige* fra 1997 oppga 5 % av de spurte mennene at deres siste samleie var med en tilfeldig partner. Tilsvarende tall for kvinner var da 1 %. Til sammenligning var samleie med ektefelle, samboer eller «fast partner» 85 % for menn og 91 % for kvinner. I en verdensomspennende sexundersøkelse fra Durex fra 2006 tok Norge en overlegen førsteplass i one night stands. Over 70 prosent av nordmennene svarte at de har hatt en eller flere one night stands.

Tilfeldig sex er den vanligste formen for utroskap og brukes ofte i forskning, meningsmålinger og undersøkelser for å definere nivået av promiskuitet i et samfunn til enhver tid. Det har blitt antydet at en slik handling kan være like truende for et forhold som en langvarig affære.

På nettstedet *[[Ung.no]]* forklarer en sexologisk rådgiver at tilfeldig sex for noen er en helt ok og fin måte å ha sex på. For andre kjennes det ikke så bra og en ønsker heller først å bli kjent med personen. En må uansett alltid sjekke ut om den en skal ha sex med er enige i det som skal skje, slik at en unngår å gjør noe dumt eller feil.

## Referanser


## Eksterne lenker
* «One night stand», *NRK*. Ekte, innsendte historier om det ene fatale, famøse, fantastiske eller forferdelige samleiet. Aldersgrense 15 år
Kolonihage

En **kolonihage** er en samling parseller på kommunal eller privat grunn, i byer eller bynære strøk. En kolonihage drives i fellesskap av leietakerne, ikke ulikt et sameie. Det er felles ansvar for fellesområder og felles bygninger, men hver parselleier driver sin egen parsell, steller egen hytte og dyrker og beplanter eget område innenfor de reglene som er etablert i kolonihagen.

## Historikk
Det sies at kolonihagebevegelsen begynte allerede i Romerriket da byen var tett befolket og flere tok turen utenfor bymurene for å dyrke sin egen mat.

## Norge
I Norge skiller kolonihagene seg fra parsellhagene ved at de førstnevnte har bebyggelse på parsellen.

Mange av de norske kolonihagene er tilknyttet Norsk Kolonihageforbund.

I Norge oppsto den første kolonihagen i (Kristiania) Oslo i 1907 da kommunen la ut parsellstykker på byens gamle søppelfylling på Rodeløkka. Interessenter søkte kommunen om å få leie parsell, og tildelingen skjedde etter en sosial profil. Hagene var først og fremst ment for barnefamilier i boligblokker og byleiligheter som rekreasjon, sted for å dyrke egen mat og et fristed.

Til å begynne med var det bare tillatt å bruke hele parsellen til matauk. Snart ble det tillatt å sette opp skur til redskaper, og senere ble det lov å sette en liten hytte på parsellene i flere av hagene.

### Kolonihagene i dag

14 kolonihager og to parsellhager i Norge er tilsluttet Norsk kolonihageforbund (NKHF). Disse har fortsatt en sosial profil på flere måter. For det første fastsettes prisene av organisasjonen selv, og i 2006 var topptakst for hytte på maksimum 250&nbsp;000 kroner.  Den som selger sin hytte må gjøre dette til hagens lokale styre.  Styret forholder seg deretter til ventelistene der interessenter kan ha stått i flere år. Modellen sikrer kontroll på prisene og unngår markedspriser.

Alle kolonihagene må forholde seg til reguleringer av tomtestørrelser, størrelser på hyttene, og regler for vedlikehold av både egen parsell og fellesområder. Å ha en kolonihagehytte stiller krav til medvirkning og dugnadsinnsats. For kolonihager som er medlem av Norsk kolonihageforbund er botiden i den enkelte hytte fra 1. april til 30. oktober, mens hagene er stengt i vinterhalvåret. 

I Oslo er det ca. 1&nbsp;600 kolonihager/parseller, mens det i Danmark er 61&nbsp;000. London, Stockholm og andre storbyer i Europa kan vise til en adskillig større antall parseller enn Oslo. I Oslo er det Oslo krets av Norsk kolonihageforbund som håndterer ventelister og overdragelser av parseller. 

### Kolonihager i Norge

Det er til sammen litt over 2000 parseller fordelt på disse 44 kolonihagene. 1600 av parsellene ligger i Oslo.

## Referanser


## Eksterne lenker
* 
* Kolonihagen i tekst, bilder og video fra NRK
* Oslo kolonihager
* Tid for kolonihager, Oslo byarkiv
* - Det eneste jeg savner er oppvaskmaskin
* - Se, min hage
Øst-Florida

**Øst-Florida** var opprinnelig del av Spansk Florida. Under betingelsene til Parisavtalen (1763) som gjorde slutt på sjuårskrigen, avga Spania hele sitt terriotorium øst og sørøst for Mississippi til Storbritannia.

Britene delte territoriet i to deler, Øst-Florida med sin hovedstad ved St. Augustine og Vest-Florida med sin hovedstad i Pensacola.

Begge Floridaene forble lojal mot britene under den amerikanske uavhengighetskrigen. Spania deltok indirekte i krigen som alliert av Frankrike og erobret Pensacola fra britene i 1781. I Parisavtalen (1783) som gjorde slutt på krigen, avstod Storbritannia begge områdene til Spania.
Sigurd Stubsjøen

**Sigurd Stubsjøen** (født 1961) er en norsk-amerikansk psykolog og forfatter. Han er en ekspert på terapeutisk bruk av hypnose og selvhypnose, og er forfatter av boken *Selvhypnose*. I tillegg har han spesialisert seg på de psykologiske aspektene ved slanking og skrevet boken *Tenk deg slank*.

## Bibliografi
* *Tenk deg slank*, Aschehoug 2006 ISBN 82-03-23270-1
* *Selvhypnose : en effektiv metode for å bli kvitt uvaner, løse problemer og utvikle seg selv* Aschehoug 1998 ISBN 82-03-22303-6 
* *Perspectives on NLP : theory, therapy and technique* Universitetet i Oslo, 1993 ISBN 82-569-1903-5
Jean Chalgrin

**Jean-François Chalgrin** (født 1739 i Paris, død 21. januar 1811 samme sted) var en fransk arkitekt, best kjent for å ha designet landemerket Triumfbuen. 

Hans neoklassiske orientering fikk han fra sine tidligere studier med neoklassisismens profet Giovanni Niccolò Servadoni og med den radikale klassisisten Ètienne-Louis Boullée i Paris, og som pensionnaire på det Franske Akademi i Roma. Hans tid i Roma stemte overens med en glødende ny interesse i klassisismen blant de unge, franske *pensionnaires*.

Triumfbuen ble beordret bygd av Napoloen til minne om seierherrene i Emperiet. Monumentet var under konstruksjon da Chalgrin døde.

Chalgrin giftet seg med en av døtrene til maleren Joseph Vernet.

## Galleri

File:Église Saint-Philippe-du-Roule.jpg|Église Saint-Philippe-du-Roule i Paris
File:Eglise Saint-Philippe du Roule @ Paris (33529872692).jpg|Église Saint-Philippe-du-Roule
File:Arc de Triomphe, Paris 21 October 2010.jpg|Triumfbuen i Paris
File:Théâtre de l'Odéon - facade - photo Thierry Depagne.jpg|Odéon-Théâtre de l'Europe i Paris


## Referanser


## Litteratur
* Svend Eriksen: *Early Neo-Classicism in France* (London: Faber & Faber), 1974. Chalgrin's biography p 163.
* Louis Hautcoeur: *Histore de l'architecture classique en France, vol. IV second moitié du XVIIIe siècle* (Paris) 1952.* pp 212-19.
* Michel Gallet: *Demeures parisiennes, époque Louis XVI'' (Paris) 1964. p.&nbsp;177.

## Eksterne lenker
* 
* Jean-François Chalgrin hos Structurae
Natchez

**Natchez** er den største byen og fylkessetet til Adams County i Mississippi. Byen hadde 18 464 innbyggere i folketellingen i 2000. Den ble grunnlagt i 1716 og avslutter den sørlige delen av Natchez Trace Parkway. Natchez er kjent i amerikansk historie for sin rolle i utviklingen av Old Southwest, særlig med tanke på sin beliggenhet ved Mississippi.

## Referanser


## Eksterne lenker
*
Yarmouth

**Yarmouth** er en kystby i Nova Scotia i Canada. Befolkningen var 7162 i 2006. Det er funnet en runestein nær byen som gjør at man tror Leiv Eirikson besøkte stedet. I moderne tid ble stedet befolket fra 1604 som en fransk fiskerlandsby. På 1700-tallet kom det nybyggere fra Massachusetts og slo seg ned her, og under andre verdenskrig var byen treningssenter for soldater. Det ble også opprettet en flystasjon her, den ble etter krigen en sivil flyplass.
## Referanser
 
## Eksterne lenker
*
Tone

En **tone** er en lyd av en gitt frekvens produsert av en stemme eller et instrument. Man kan også si at lyden har en *tonehøyde*.

Toner brukes innenfor musikk ved å gi dem varighet og sekvensiere dem i en komposisjon.

Toner er ofte i relasjon med hverandre i og med at deres frekvenser blir valgt med gitte innbyrdes intervall. 

Gitte sett med toner med gitte frekvenser med en gitt type relasjon til hverandre  er gitt spesifikke navn og inngår i skalaer. Eksempler på kjente typer relasjoner mellom toner:
* Naturskala: Frekvensenes innbyrdes forhold kan uttrykkes med 2 og 3 hver opphøyd i et enkelt tall delt med hverandre. For eksempel forholdet med en tone (A) og dets kvint (E) og kvart (D) er hhv. 3^{1}/2^{1} og 2^{2}/3^{1}. Det finnes uendelig mange toner i en oktav innen naturskala. En musikalsk skala er et utvalg av ca 7 slike innenfor et oktav.
* Vestlig temperert skala: Forholdet mellom frekvensene til en tone (F) og halvtonen under (E) er tolvterot av 2 (2^{1/12}). En skala er et utvalg av ca 7 toner blant de 11 halvtonene i en oktav.
* Midtøstens tempererte skala: Frekvensen til en tone er femtitredje rot av 2 (2^{1/53}), ganger frekvensen av den neste en komma lavere. Mellom C og D er det 9 kommaer, halvtonen i mellom kan velges blant flere (4e eller 5e) komma. En maqam /skala i denne type musikk er et utvalg av ca 7 toner blant de 52 kommaer i en oktav .

## Tonenavn

Disse tonene fra C til H utgjør det som kalles stamtonerekka. 

Tonen som ligger på 7. trinn i stamtonerekka heter på norsk H, mens den på engelsk heter B. På norsk reserveres navnet B til tonen som på engelsk benevnes B når den uttales muntlig, mens den skrives H. For å unngå misforståelser hos musikere som spiller etter både norske og utenlandske notetrykk har det blitt vanlig å bruke en hybridform (for eksempel i besifring) hvor man utelater B, og heller bruker H og B, som hver for seg ikke kan tas feil av.

Symbolene ♯ og ♭ kalles fortegn og brukes til å henholdsvis heve eller senke en tone med et halvt trinn. På norsk får toner som heves endelsen -iss eller man kan si "kryss for [tonenavn]". Toner som senkes får endelsen -ess eller man sier "b for [tonenavn]". G♯ kalles altså giss eller "kryss for G", mens G♭ kalles gess eller "b for G". Unntakene er H♭ som kalles B, og A♭ som kalles ass. I tillegg finnes oppløsningstegnet, ♮, som opphever tidligere fortegn.

I Helmholtznotasjon kan man også spesifisere hvilken oktav en tone befinner seg i. Den midterste c på pianoet, med frekvensen 261,6 Hz, kalles enstrøken c. De påfølgene tonene fram til enstrøken h utgjør den enstrøkne oktaven. De påfølgene oktavene oppover heter tostrøken og trestrøken oktav, osv. Oktavene under kalles, i synkende rekkefølge, lille oktav, store oktav, kontraoktav og subkontraoktav. 

Et pianos toner strekker fra subkontra-A til femstrøken c. Noen orgler kan gå helt ned i subkontra-C.

## Referanser


## Se også
*Klang
*Lyd
*Musikkteori
*Stemme
*Toneleie
*Manglende grunntone
Joseph Vernet

**Claude Joseph Vernet** (født 14. august 1714, død 3. desember 1789) var en fransk maler. Hans sønn Antoine Charles Horace Vernet var også maler.

Allerede som 14-åring hjalp han sin far, en dyktig dekorativ maler, i de viktigste delene av hans arbeid.

Senere reiste han til Roma, og synet av sjøen ved Marseille og hans reise til Civitavecchia (Kirkestatens viktigste havn ved det Tyrrhenske hav) gjorde et sterkt inntrykk på ham, og straks etter ankomst dro han til marinemaleren Bernardino Fergionis studio for å male. Enten før han studerte med Fergioni eller etter, studerte Vernet også med Adrien Manglard, en annen landskapsmaler av havutsikten.

Sakte, men sikkert ble han en stadig mer anerkjent maler i kunstmiljøet i Roma. 
Vernet bodde 20 år i Roma, hvor han produserte oppsiktsvekkende bilder av blant annet skipshavner, stormer og måneskinn. I 1753 ble han kalt tilbake til Paris, hvor han ble medlem av akademiet.  I 1746 begynte han å bidra til utstillingene, og han fortsatte å stille ut, med sjeldne unntak, helt fram til sin død i sitt losji i Louvre den 3. desember 1789.

Blant et stort antall viktige arbeider er kanskje de mest nevneverdige «Le Bas», «Cochin», «Basan», «Duret», «Flipart» og «Le Veau» i Frankrike.

## Referanser
Antoine Charles Horace Vernet

**Antione Charles Horace Vernet** (født 14. august 1758 i Bordeaux i (Frankrike), død 17. november 1835 i Paris) var en fransk maler, det yngste barnet av Joseph Vernet, og far til Horace Vernet.

## Referanser